text: गृह मंत्रालय के मुताबिक विभिन्न राज्यों में आई बाढ़ से जूझ रहे लोगों को राहत और बचाव कार्य के लिए 14 राज्यों के 71 स्थानों पर एनडीआरएफ की 97 टीमों को तैनात किया गया है। ये टीमें भारतीय मौसम विभाग और केंद्रीय जल आयोग सहित अन्य विभागों के संपर्क में हैं। मुसीबत के समय राज्य की तरफ से तुरंत मदद मिल सके, इसके लिए बटालियन कमांडर प्रदेश के बड़े अधिकारियों के संपर्क में बने हुए हैं। वहीं दिल्ली स्थित एनडीआरएफ का मुख्य कार्यालय स्थिति पर नजर रख रहा है।